पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में अपने जिले में ऑक्सीजन सिलेंडर का संकट देखते हुए मदद के लिए प्रवासी अब आगे आने लगे है। सीकर जिले के खंडेला में रहने वाले अमित शर्मा काम के लिए सूरत शिफ्ट हो गए थे। अब जिला प्रशासन ने वर्चुअल मीटिंग के माध्यम से इनसे संपर्क किया तो उन्होंने 1500 सिलेंडर मुहैया कराने की घोषणा की। साथ ही यह वादा किया कि भावनगर जैसा प्लांट सीकर में लगे, इसके लिए वे हर संभव प्रयास करेंगे। एडीएम धारासिंह मीणा ने इसके लिए आभार जताया।
व्यापारी अमित शर्मा ने कहा है कि महामारी के इस दौर में सीकर को ऑक्सीजन की कमी नहीं आने दी जाएगी। सूरत के भावनगर से वे 1500 सिलेंडर भिजवाने की व्यवस्था कर रहे है। इसके अलावा शर्मा ने कहा कि भावनगर जैसा प्लांट सीकर में बनाने के लिए प्रयास कर रहे हैं।
एडीएम ने ऑनलाइन वीडियो कॉन्फ्रेस के जरिए सीकर के कई भामाशाहों से बात की। भामाशाह सूरत व्यापारी ने बताया कि सम्पूर्ण विश्व कोरोना महामारी से ग्रस्त है। भारत भी इससे अछूता नहीं है। विभिन्न माध्यमों से मिल रही जानकारी के मुताबिक इस बीमारी का कोई भी उपचार नहीं है। महामारी से नागरिकों को बचाने के लिये हर संभव नागरिक परिषद सूरत के मार्फत सहयोग दिया जाएगा।
सूरत व्यापारी अमित शर्मा खण्डेला ने कहा कि सीकर में ऑक्सीजन की कमी नहीं आने दी जायेगी तथा जिला प्रशासन के साथ तालमेल कर सीकर के नागरिकों के लिए ऑक्सीजन देने में सहयोग करेंगे। उन्होंने बताया कि सूरत के भावनगर में ऑक्सीजन प्लांट है, वैसे ही सीकर में करने की योजना हमारे द्वारा बनाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn